ועדת הפנים והגנת הסביבה, כנסת 20, פרוטוקול מספר 638, 2018-06-04 13:00

יואב קיש: צהריים טובים.

יואב קיש: אני פותח את הדיון בנושא הצעת חוק מימון מפלגות (כ/737).

יואב קיש: מה זה "כ"?

יואב קיש: זה של כנסת?

ארבל אסטרחן: של כנסת.

ארבל אסטרחן: הצעת חוק שעוברת קריאה ראשונה מתפרסמת בחוברת רשומות.

ארבל אסטרחן: יש סדרת רשומות ממשלה ויש סדרת רשומות כנסת.

יואב קיש: איך זה הגיע מהכנסת?

יואב קיש: איזה ועדה קידמה את זה?

ארבל אסטרחן: לא, זה היה בהתחלה פ'.

יואב קיש: הפיצול הופך להיות כ'?

ארבל אסטרחן: לא בגלל הפיצול.

יואב קיש: למה הוא לא פ'?

ארבל אסטרחן: כי כבר פורסם ברשומות לקריאה ראשונה.

ארבל אסטרחן: אחרי שזה פורסם בקריאה ראשונה יש מספר כבר.

יואב קיש: הבנתי, למדנו משהו.

יואב קיש: לדעתי, אנחנו צריכים להמשיך בהקראה, אלא אם יש למישהו הערה שהוא נזכר בה במהלך השבוע שעבר.

יואב קיש: בואו נמשיך.

יואב קיש: היה פה דיון קודם עם חבר הכנסת יואל חסון בשיטת ה -normally open אוnormally closed .

יואב קיש: מכיוון שהמהות של כל התיקון הזה היא כן לאפשר לרשימות לא לרוץ ביחד בלי ששתיהן מעוניינות, אז לי נראה שזה הכיוון שאנחנו צריכים ללכת עליו .

יואב קיש: לדעתי, כך נוסחה הצעת החוק.

יעקב אשר: כמו הנוסח הראשוני.

יואב קיש: כמו הנוסח הראשוני.

ארבל אסטרחן: בסדר, נזכיר את זה גם כשנגיע לסעיף 6 להצעת החוק.

ארבל אסטרחן: שם מדברים על זה.

יואב קיש: מאה אחוז.

יואב קיש: אני רק אומר שזו לפחות הכוונה שלי, ואם מישהו חושב אחרת או מציע משהו אחרת - - -

ארבל אסטרחן: חבר הכנסת יואל חסון לא נמצא פה.

ארבל אסטרחן: אמרו לי גם שדיברו איתו אחרי הישיבה.

יואב קיש: הוא מוזמן תמיד להגיד מה הוא רוצה.

יואב קיש: אנחנו כרגע מדברים על מהלך שבו בשביל לרוץ ביחד יצטרכו שתי הסיעות לבקש.

ארבל אסטרחן: בשביל לקבל מימון ביחד יצטרכו לבקש.

יואב קיש: בדיוק, לבקש.

יואב קיש: אם לא, ירוצו בנפרד.

ארבל אסטרחן: כן.

ארבל אסטרחן: אנחנו בעמוד 2 בסעיף 3 להצעת החוק שמתקן את סעיף 4 לחוק מימון מפלגות.

ארבל אסטרחן: דיברנו על התיקונים בסעיף קטן (א).

ארבל אסטרחן: סעיף 4 הוא הסעיף שעוסק במקדמה על חשבון הוצאות הבחירות.

ארבל אסטרחן: אנחנו עכשיו בהוספה של סעיף קטן (ג1) - פסקה (2) בהצעה שלכם.

ארבל אסטרחן: מוצע להוסיף שני סעיפים קטנים: (ג2) ו-(ג3).

ארבל אסטרחן: התחלנו לדבר על זה בישיבה הקודמת.

ארבל אסטרחן: (ג2) אומר כך: "שולמה מקדמה על חשבון מימון הוצאות הבחירות בסכום גדול מהמגיע למפלגה למימון הוצאות הבחירות, ולא ניתן לנכותו או לממש לגביו ערבות בנקאית, לפי סעיף קטן (ג) או (ג1), תחזירו המפלגה ללא דיחוי, ואם לא עשתה כן – ינוכה החוב מכל סכום המגיע לה מאוצר המדינה לפי חוק זה או לפי דין אחר; יושב-ראש הכנסת יודיע לשר האוצר, לשר המשפטים ולשר הפנים על חוב כאמור שלא הוחזר.

ארבל אסטרחן: "

יואב קיש: זה נראה לי מובן מאליו.

יואב קיש: מה שאני לא מבין זה למה זה פה.

יואב קיש: זה לא קיים כבר בחוק?

ארבל אסטרחן: הסעיף שעוסק היום במקדמה, סעיף 4, מדבר על מצב שסיעה קיבלה מקדמה גדולה אם נכנסה, ואז אם המקדמה היתה גדולה מהמימון הסופי זה ינוכה.

ארבל אסטרחן: הוא מדבר על מצב שסיעה קיבלה מקדמה כנגד ערבות ולא נכנסה ואז מממשים את הערבות.

ארבל אסטרחן: הוא לא מדבר על הסיטואציה הזו.

ארבל אסטרחן: בגלל שזה לא מדבר על זה והדבר הזה התעורר היו כמה מקרים שהגיעו לבית משפט, גור ייצג את הכנסת בתיקים האלה.

ארבל אסטרחן: בית המשפט קיבל את מה שכתוב כאן.

ארבל אסטרחן: זה עיגון של הדין, שסיעה שלא נבחרה צריכה להחזיר את המקדמה.

יואב קיש: מאה אחוז, מקובל.

יואב קיש: מישהו רוצה להעיר משהו לתיקון סעיף (ג2)?

יואב קיש: לא.

יואב קיש: בואי נמשיך.

ארבל אסטרחן: (ג3) חוזר שוב לעניין של רשימה משותפת.

ארבל אסטרחן: מה קורה אם הוגשה רשימה משותפת ואחת מהן לא נכנסה.

ארבל אסטרחן: אחת מהמפלגות שהגישו את הרשימה לא נכנסה לכנסת והיא קיבלה מקדמה, היא צריכה להחזיר אותה.

יואב קיש: נניח שלצורך העניין הכניסו ארבעה מנדטים, ומתוך ארבעה מנדטים רק חמישי היה שייך לזה.

ארבל אסטרחן: המנדט החמישי - בדיוק, נכון.

ארבל אסטרחן: אם היתה מיוצגת בכנסת הקודמת ולכן קיבלה מקדמה.

ארבל אסטרחן: אבל אנחנו אומרים: לעניין מפלגה שהגישה רשימת מועמדים משותפת ושולמה לה מקדמה ולא ניתן לנכות את החוב בדרך האמורה, ינוכה החוב מתשלומי ההוצאות השוטפות של יתר המפלגות שהגישו את רשימת המועמדים המשותפת בהתאם לשיעור חלוקת המימון ביניהן שדיברנו עליו.

יואב קיש: מה קורה היום בסיטואציה הזו?

יואב קיש: הרי אנחנו רצינו להפריד.

יואב קיש: אבל אם הם רצים בנפרד?

יואב קיש: אה, אם בנפרד אז (ג2) תופס.

יואב קיש: אם הם ביחד אז (ג3) תופס.

ארבל אסטרחן: נכון, אבל רצו פה למנוע מצב ש - - -

יואב קיש: בסדר, הבנתי.

ארבל אסטרחן: נניח מפלגה שהיתה מיוצגת בכנסת ולא רצתה לרוץ.

ארבל אסטרחן: שמים את החברים שלה במקום לא ריאלי.

ארבל אסטרחן: מקבלים עבורה מקדמה ואז עד היום שהחישוב היה ביחד היא לא היתה צריכה להחזיר כי כולם קיבלו את המקדמה.

ארבל אסטרחן: עכשיו אנחנו מגיעים לעניין החישובים הנפרדים.

יואב קיש: בסדר, נראה לי הגיוני.

יואב קיש: האם למישהו יש הערות לכל סעיף קטן (2)? לא.

יואב קיש: בואו נמשיך עם תיקון סעיף 12.

ארבל אסטרחן: תיקון סעיף 12 זה הסעיף היחיד בחוק המימון שמדבר היום על סיעה בכנסת שמורכבת מכמה מפלגות, זה העניין שלנו, כי כבר היום יש הסדרה, אמרנו, במימון השוטף ובהסכמים שהם יכולים לעשות ביניהם.

ארבל אסטרחן: 12 היום נקרא: דין מפלגות המקיימות סיעה אחת.

יואב קיש: אני צריך נוסח משולב, זה קצת בעייתי לראות את זה כך .

יואב קיש: אני מבקש שלדיון הבא יהיה נוסח משולב.

ארבל אסטרחן: בסדר, אכין נוסח משולב.

ארבל אסטרחן: לא ידעתי לאן זה ילך.

ארבל אסטרחן: סעיף קטן (א) של סעיף 12 היום אומר שאם סיעה היא צירוף של שתי מפלגות או יותר המקיימות בכנסת סיעה אחת.

ארבל אסטרחן: מאחר והגדרנו מהי רשימת מועמדים משותפת אז מוצע פשוט להגיד שהגישו רשימת מועמדים משותפת והמקיימות בכנסת סיעה אחת כי זה הגדרה חדשה שהכנסנו.

ארבל אסטרחן: עכשיו מוצע להחליף את סעיפים קטנים (ב) ו-(ג).

ארבל אסטרחן: הסעיפים הקטנים האלה היום מדברים על כך שסיעה כזו שהיא צירוף תמסור ליו"ר הכנסת הודעה על ההשתייכות המפלגתית של חבריה.

יואב קיש: זה ניהלנו קודם בהגדרות.

ארבל אסטרחן: בדיוק.

ארבל אסטרחן: אם אתם זוכרים, דיברנו על זה שיהיה תיקון לחוק הבחירות שכשמגישים כבר את הרשימה אז אפשר למחוק את זה מחוק המימון.

יואב קיש: עשינו את זה.

ארבל אסטרחן: וכתוב היום שהתשלומים ישולמו לפי ההודעה.

ארבל אסטרחן: ואם אחד החברים מפסיק לכהן, יוצא חבר במהלך הקדנציה מאחת המפלגות ונכנס מישהו שהוא ממפלגה אחרת, רשאית הסיעה לתקן את הודעתה לפי פסקה זו - זה מה שכתוב היום.

ארבל אסטרחן: יש הוראות מה תכלול ההודעה הזו.

ארבל אסטרחן: היא תכלול פרטים על באי כוח של כל אחת מהסיעות הנפרדות, ותיכף יש לזה הסדרה כאן, וסעיף 12(ג) אומר היום שאם סיעה מצטרפת לסיעה אחרת הן רשאיות למסור ליו"ר הכנסת הודעה שהן מבקשות שבכל הנוגע למימון ההוצאות השוטפות ייראו אותן כסיעות נפרדות, ואז הן יגידו כמה חברים יש בכל אחת ולפי זה ישלמו את תשלומי המימון.

ארבל אסטרחן: מוצע לעשות הסדרה טיפה שונה, ואגיד איפה השינויים, ולקבוע כך: תשלומים למימון ההוצאות השוטפות ישולמו לסיעות הנפרדות המקיימות סיעה שהיא צירוף כאמור בסעיף קטן (א) בהתאם להשתייכות המפלגתית של חבריהן כפי שנמסרה עם הגשת רשימת המועמדים – זה אמרנו שצריך למסור.

ארבל אסטרחן: עכשיו מה קורה אם במהלך הקדנציה יש שינוי?

ארבל אסטרחן: השתנה מספר החברים בסיעה נפרדת כאמור בשל הפסקת כהונתו בכנסת של חבר הסיעה, ישתנה בהתאם מימון ההוצאות השוטפות לפי ההשתייכות המפלגתית של חברי הסיעה ביום תשלום מימון ההוצאות השוטפות, אלא אם כן הודיעו כל הסיעות הנוגעות בדבר, לפני מועד זה, כי מימון ההוצאות השוטפות לא ישתנה - הופכים את ברירת המחדל.

ארבל אסטרחן: המימון יהיה לפי גודל הסיעה.

יואב קיש: דה פקטו, לא מה שהתחלנו איתו.

ארבל אסטרחן: בדיוק.

יואב קיש: אבל לא אמרנו קודם שאנחנו נסמכים על מה שהתחלנו איתו - - -

ארבל אסטרחן: לעניין מימון הבחירות.

יואב קיש: אה, בשוטף לא.

ארבל אסטרחן: נכון.

ארבל אסטרחן: השוטף – אם יש סיעה גדולה יותר מגיע לה מימון גדול יותר.

ארבל אסטרחן: יש לה יותר פעילות, היא צריכה עוד משרד, עוד חדר, עוד דברים.

יואב קיש: שגם את זה הכנסת משלמת - עוד משרד, עוד חדר.

ארבל אסטרחן: הכנסת משלמת הכול.

ארבל אסטרחן: הרעיון הוא שזה ישתנה.

ארבל אסטרחן: מה שקורה היום הוא שטובי פונה למפלגות כשיש שינוי כזה, וזה קרה לנו כמה פעמים בכנסת הזו, למשל, ברשימה המשותפת: זה יצא, זה נכנס.

ארבל אסטרחן: תגידו לי מה לעשות.

יואב קיש: שם היה פאזל, חבל על הזמן.

ארבל אסטרחן: ונוסיף את סעיף קטן (ג) שיגיד: התמזגו סיעות לפי סעיף 60 לחוק - - -

יואב קיש: מה זה "התמזגו"?

יואב קיש: סיעות או מפלגות?

ארבל אסטרחן: סיעות שמיוצגות בכנסת מתמזגות לסיעה אחת.

יואב קיש: אה, זה גם קורה?

ארבל אסטרחן: כן, זה יכול לקרות.

יואב קיש: מתי זה קרה?

ארבל אסטרחן: "עם אחד" - - -

טובי חכימיאן: גשר והליכוד, לא? או "עם אחד"?

טובי חכימיאן: אני כבר לא זוכרת.

יואב קיש: השאלה אם זה קורה במהלך כנסת.

יואב קיש: אנחנו מדברים על זה שזה קורה במהלך כנסת.

יואב קיש: לא בבחירות כי אז זה סיעה אחת.

ארבל אסטרחן: נכון, הכוונה במהלך כנסת.

ארבל אסטרחן: האפשרות קיימת.

ארבל אסטרחן: זה באמת משהו שלא קורה הרבה.

ארבל אסטרחן: יחולו הוראות סעיפים קטנים (א) ו-(ב) - כלומר, המימון יהיה בנפרד וכו'.

יואב קיש: אין לי הערות לסעיף.

יואב קיש: האם יש למישהו הערות לסעיף 2?

יואב קיש: נעבור ל-3.

ארבל אסטרחן: האמת שגם (3) הוא תיקון טכני.

ארבל אסטרחן: עוד לא הגענו ללב של הצעת החוק, תיכף נגיע לזה.

ארבל אסטרחן: הוא מתקן את סעיף 12(ד) שמסדיר היום את נושא ההסכם בין הסיעות.

ארבל אסטרחן: דיברנו על זה שסיעות שרצו ביחד יכולות לעשות הסכם שהן יעבירו ביניהן לא יותר מיחידת מימון אחת, הסכם שהוגש מראש ליו"ר ועדת הבחירות המרכזית וכו'.

ארבל אסטרחן: היום כתוב שסיעות כאלה יכולות להגיש הסכם שחלק מהמימון החודשי ישולם לסיעה נפרדת אחרת וזה לא יעלה על סכום המימון ליחידה שוטפת אחת או סכום גבוה יותר אם חל שינוי במספר החברים במהלך כהונתה של הכנסת והם קבעו בהסכם שזה ימשיך להשתלם לפי ההתחלה.

ארבל אסטרחן: מוצע להחליף את זה ולהעביר.

ארבל אסטרחן: אני אגיד איפה השינויים: על אף האמור בסעיף קטן (ב) שהוא זה שאמר שכל אחת מקבלת לפי גודלה, חלק מהמימון החודשי לפי סעיף 3(ג), זה המימון השוטף, המגיע לסיעה נפרדת ישולם לסיעה נפרדת אחרת באותו צירוף של מפלגות, ובלבד שהתשלום הוא על פי הסכם בין אותן מפלגות שהוגש ליו"ר ועדת הבחירות המרכזית בעת הגשת רשימת המועמדים - זה קיים היום.

ארבל אסטרחן: חלק המימון כאמור יהיה נקוב באחוזים.

ארבל אסטרחן: זה שינוי.

יואב קיש: לתת גמישות באחוזים.

ארבל אסטרחן: באחוזים, אבל גם לא יעלה על שיעור המימון למנדט אחד או על שיעור גבוה יותר אם חל שינוי במספר חברי הסיעות הנפרדות במהלך כהונתה של הכנסת, והסיעות קבעו בהסכם שהמימון ימשיך להשתלם.

ארבל אסטרחן: היום כתוב שלא ניתן לשנות או לבטל במהלך כהונתה של אותה כנסת הודעה שנמסרה ליו"ר הכנסת לפי סעיף זה, אז זה בעצם לא ניתן יהיה לשנות.

ארבל אסטרחן: זה כבר לא תהיה הודעה אלא הסכם שהוגש ליו"ר ועדת הבחירות המרכזית.

ארבל אסטרחן: לפי הנוסח הקיים הגישו הסכם ליו"ר ועדת הבחירות המרכזית ועדיין היו צריכים למסור גם הודעה ליו"ר הכנסת על אודות הסכם.

ארבל אסטרחן: לא צריך את ההודעה הזו ליו"ר הכנסת, יש את ההסכם.

ארבל אסטרחן: ועדת הבחירות מעבירה את ההסכם לחשבות הכנסת שפועלת לפי ההסכם.

ארבל אסטרחן: לכן, מושמטת פה ההתייחסות להסכם, אבל אין פה שינוי מהותי בתוכן ההסדרים.

ארבל אסטרחן: עד כאן התיקונים לסעיף 12.

ארבל אסטרחן: אנחנו עוברים תיקון לסעיף 13 שזה סעיף 5 בהצעת החוק שלפניכם.

ארבל אסטרחן: סעיף 13(א) אומר: התפלגה סיעה בכנסת או התמזגו סיעות לפי חוק הכנסת יחושב מימון ההוצאות השוטפת של החלקים שהתפלגו בהתאם למספר החברים החדש, אז לא צריך את הביטוי "או התמזגו סיעות".

ארבל אסטרחן: סעיף 13 מדבר רק על מצב של התפלגות.

ארבל אסטרחן: לגבי מיזוג – דיברנו כבר.

יואב קיש: אוקיי, זה טכני.

ארבל אסטרחן: כן.

יואב קיש: אנחנו בסעיף 6 להצעת החוק.

ארבל אסטרחן: בדיוק, שהוא מוסיף את השינויים המרכזיים.

ארבל אסטרחן: זה הוספה של סעיפים חדשים לחוק.

יואב קיש: אנחנו נכנסים לליבה.

ארבל אסטרחן: נכון.

ארבל אסטרחן: היום יש סעיף 13ב שמדבר על מצב שהתמזגו שתי סיעות קיימות או יותר תוך תקופת הבחירות - -

יואב קיש: טוב, סיעות זה כמעט לא קורה.

ארבל אסטרחן: אבל יכול להיות שסיעות שמיוצגות בכנסת שמחליטות לרוץ ביחד.

ארבל אסטרחן: - - יכללו נציגיה של הסיעה שקמה בחשבונות שהם מוסרים למבקר על תקופת הבחירות גם את החשבונות של הסיעות הקודמות כי הם התנהלו בנפרד ואז הם מחליטים לרוץ ביחד.

ארבל אסטרחן: אז כל מה שאומר החוק היום: כשאתם מגישים את הדוח המשותף למבקר, תגישו גם את החשבונות הנפרדים על הוצאות שעשיתם לתקופת הבחירות קודם בנפרד.

יואב קיש: עד שרצתם.

ארבל אסטרחן: זה הדבר היחיד שקיים היום.

ארבל אסטרחן: עכשיו מוצע לקבוע כך – להוסיף את סעיף 13--- במקום 13ב הקיים שיאמר כך: מפלגות שהגישו רשימת מועמדים משותפת ינהלו את חשבונותיהן לתקופת הבחירות בנפרד, ויראו אותן כאילו היו סיעות נפרדות בכל הנוגע למימון הוצאות הבחירות.

יואב קיש: כן, אבל זה לא חובה.

יואב קיש: הם יכולים גם לרוץ ביחד.

ארבל אסטרחן: נכון.

יואב קיש: (א) זה הדיפולט.

ארבל אסטרחן: בדיוק, זה הכלל.

ארבל אסטרחן: (ב) אומר: על אף האמור מפלגות שהגישו רשימת מועמדים משותפת רשאיות להודיע, בהודעה משותפת ליושב ראש הכנסת עם מסירת ההודעה לפי סעיף 6(א) – זו ההודעה שמוסרים כתנאי למימון, לפני שמקבלים.

ארבל אסטרחן: תנאי למימון זה מסירת הודעה לפי סעיף 6 שאז מודיעים מי הנציגים ומה חשבון הבנק.

ארבל אסטרחן: אז הן רשאיות להודיע כי הן ינהלו את חשבונותיהן לתקופת הבחירות במשותף, ויראו אותן כאילו היו סיעה אחת בכל הנוגע למימון הוצאות הבחירות.

ארבל אסטרחן: הודיעו מפלגות כאמור, ייכללו החשבונות שניהלו לעניין הבחירות לפני מסירת ההודעה - - -

יואב קיש: ייכללו - עד שהם מתחילים לעבוד ביחד, מה שהיה קודם.

ארבל אסטרחן: בדיוק, שזה מה שקיים היום.

יואב קיש: אוקיי.

יואב קיש: פה זה חזרה לנושא שאמרתי בתחילת הדיון שכרגע הבסיס הוא על הפרדה, ורק אם שתיהן רוצות אז זה ילך ביחד.

ארבל אסטרחן: נכון.

ארבל אסטרחן: המגישים רשימת מועמדים משותפת יציינו בה, נוסף לבא כוח הרשימה וממלא מקומו כאמור בסעיף 59 לחוק הבחירות גם את בא כוחה של כל אחת מהמפלגות שהגישו את הרשימה ואת ממלא מקומו.

יואב קיש: סבבה.

יואב קיש: הלאה - (ד).

ארבל אסטרחן: עכשיו יש לנו רשימת מועמדים אחת שהוגשה על ידי כמה מפלגות והן מתנהלות בנפרד – איך זה משליך על כל מיני עניינים?

ארבל אסטרחן: למשל, לעניין התרומות.

ארבל אסטרחן: אני חושבת שגם העלית את זה בישיבה הקודמת.

ארבל אסטרחן: לעניין תרומות לפי חוק זה, יראו מפלגות שהגישו רשימת מועמדים משותפת כאילו היו סיעות נפרדות; ואולם, לעניין סכום התרומה המרבי יראו אותן החל מהיום הקובע, והיום הקובע זה בערך מאה ימים לפני - - -

יואב קיש: פה זה אומר שאותו תורם יכול לתרום לכל אחת מהמפלגות.

ארבל אסטרחן: בנפרד, אבל תראה עד הסוף.

ארבל אסטרחן: מהיום הקובע שזה בערך מאה ימים אחרי הבחירות או שלושה ימים אחרי חוק ההתפזרות, לעניין סכום התרומה יראו אותה החל מהיום הקובע כסיעה אחת לעניין הסכום, בין אם זה לפי הוראות סעיפים 8(ב) או (ג) שזה הסכומים המקסימליים.

ארבל אסטרחן: ואם אחת המפלגות אינה מיוצגת בכנסת – 8(ג1).

ארבל אסטרחן: היום מפלגה שאינה מיוצגת בכנסת יכולה לקבל תרומות בסכום גבוה פי 5 מהסכומים שיכולה מפלגה שמיוצגת בכנסת.

ארבל אסטרחן: זאת אומרת, מהיום הקובע התקרה שלהן היא אחת כסיעה אחת לפי מצבה, אם היא סיעה שמיוצגת בכנסת או לא מיוצגת בכנסת.

ארבל אסטרחן: אקרא עד הסוף: קיבלו מפלגות כאמור תרומות בתקופה שבין היום הקובע ליום הגשת רשימות המועמדים בשיעור העולה על הסכום המרבי - כי בין היום הקובע ליום הגשת הרשימות אולי הם לא ידעו שהם ירוצו ביחד ואז כל אחת קיבלה את המקסימום ואז יוצא שהמקסימום שלהם גבוה יותר, אמרנו שזה נספר מהיום הקובע, יחזירו לתורמים או יעבירו לאוצר המדינה את חלק התרומה שמעל למותר, לא יאוחר מ-14 ימים לאחר יום הגשת רשימות המועמדים.

יואב קיש: אז מה זה אומר לגבי תרומות?

יואב קיש: כל עוד הם לא התחברו הם יכולים - - -

ארבל אסטרחן: לא, יכול להיות שהם גם סיעה אחת בכנסת.

ארבל אסטרחן: אבל רואים אותן בנפרד, לכל אחת יש תקרה משלה.

יואב קיש: מפלגות שונות.

ארבל אסטרחן: בתקופה שמהיום הקובע עד יום הבחירות התקרה היא אחת לכל הסיעה.

יואב קיש: הם לא יכולים פעמיים לקבל.

ארבל אסטרחן: נכון, הם לא יכולים פעמיים.

ארבל אסטרחן: ואם הם ידעו שהם ירוצו ביחד רק יום לפני הגשת רשימת המועמדים, כבר עברנו את היום הקובע וכל אחת קיבלה את המקסימום שלה, הם יצטרכו להחזיר.

יואב קיש: טוב.

חנה רותם: כי יש כאן איזשהו עניין של פערי זמנים.

חנה רותם: אם ניקח סיעות שכן מיוצגות בכנסת, ה-2,300 שקל הוא פר שנה.

ארבל אסטרחן: נכון.

ארבל אסטרחן: בינואר כל אחת קיבלה 2,300 והבחירות בנובמבר.

ארבל אסטרחן: יכול להיות שכל אחת קיבלה 2,300 כי הגבלנו.

ארבל אסטרחן: רואים אותן ביחד רק מהיום הקובע שחל ב - - -

יצחק בקר: בסוף יקבלו יותר מ-7,000.

יצחק בקר: כל אחת מהן קיבלה 2,300 אז יש לנו 4,600.

יצחק בקר: מעכשיו יראו אותן ביחד.

יצחק בקר: מה זה אומר?

יצחק בקר: האם הן יכולות לקבל עוד תרומה או לא?

ארבל אסטרחן: הן לא יכולות לקבל עוד תרומה מלאה.

חנה רותם: אבל הם יכולים לעשות שימוש ב-4,600.

ארבל אסטרחן: הם יכולים לעשות שימוש, נכון.

ארבל אסטרחן: איך אתם היום מפרשים סיעות נפרדות?

ארבל אסטרחן: כשיש בכנסת סיעה אחת שמורכבת מכמה מפלגות, האם הם יכולים לקבל כל אחת בנפרד ?

חנה רותם: לעניין שנת בחירות אנחנו כן לוקחים כבר ביחד.

ארבל אסטרחן: אז היום הקובע לא טוב.

ארבל אסטרחן: צריך ללכת לתחילת שנת הבחירות?

ארבל אסטרחן: לפני היום הקובע?

יואב קיש: אבל לכי תדעי מתי הבחירות.

חנה רותם: יש פה איזושהי בעיה של עיתוי שצריך לחשוב עליה.

יצחק בקר: איך שזה מנוסח עכשיו אפשר לטעון שאותו יצור חדש, הרשימה המשותפת, רואים אותה כסיעה, ועכשיו היא יכולה לקבל עד 2,300 שוב.

יצחק בקר: למה לא? זה יצור חדש.

ארבל אסטרחן: כי המפלגה הזו כבר קיבלה את התרומות לאותה שנה.

ארבל אסטרחן: אפשר להוסיף לה.

יצחק בקר: לא, רואים אותם בנפרד – אני לא יודע.

יואב קיש: זה כתוב?

יצחק בקר: אם זה לא כתוב במפורש אפשר להניח שמישהו יעלה את הטענה.

ארבל אסטרחן: ההערות של איציק תמיד מקובלות עליי.

ארבל אסטרחן: אם זה לא ברור אז צריך אולי להבהיר את זה.

יואב קיש: צריך להיות ברור שהם לא יכולים בגלל שהם הפכו להיות סיעה לקבל עוד נאגלה.

יואב קיש: גם כך יש לנו בעיה עם שתי הנאגלות.

יצחק בקר: בעיה שלא תהיה אם ננסה להחזיר את זה כאילו עד תחילת אותה שנה.

ארבל אסטרחן: אנחנו - - - שזה שנת בחירות לפני אולי - - - ואז מגיע היום הקובע והן יכולות ביחד לקבל 2,300.

חנה רותם: אני לא יודעת איך לנסח את זה אבל הכלל צריך להיות שאותה רשימה משותפת לא יכולה לקבל תרומות מעבר למה שהיא היתה מקבלת במצב רגיל.

חנה רותם: זאת אומרת שאז אם באמת רואים את הדברים רק בדיעבד באמת תחול עליה החובה להחזיר.

ארבל אסטרחן: כן.

יצחק בקר: כבר יש לך משהו רטרוספקטיבי מהיום הקובע אז למה לא לעשות את זה מתחילת השנה?

ארבל אסטרחן: מתחילת השנה.

ארבל אסטרחן: אבל אם הבחירות הן בפברואר?

יצחק בקר: זה בכלל בעיה והערנו על זה בכמה דוחות.

יצחק בקר: היה אפשר להעביר את כל הסיפור הזה למשהו יותר דומה ל - - - האחרות ולעשות מבחירות לבחירות ולא היו לנו הבעיות האלה.

ארבל אסטרחן: אדבר איתכם אחרי זה איך לנסח את הדבר הזה.

ארבל אסטרחן: צריך לסדר את זה כך שלא תהיה עדיפות בענייני התרומות לרשימה המשותפת.

יואב קיש: זה הכוונה, אז הסעיף הזה צריך לקבל ניסוח חדש.

יואב קיש: וגם שיהיה ברור שהם לא איזה סיעה חדשה עכשיו שיכולה לקחת עוד פעם תרומות.

ארבל אסטרחן: כן, בסדר.

ארבל אסטרחן: אני אכין נוסח.

ארבל אסטרחן: לפני שעוברים ל-(ה), בדומה לעניין התרומות יש עוד עניין שהוא תקרת ההוצאות.

ארבל אסטרחן: היום סעיף 7 לחוק מגדיר לכל סיעה כמה היא יכולה להוציא.

יואב קיש: מה התמונה היום?

ארבל אסטרחן: היום הסעיף שהוא טיפה מוזר אומר כך: סיעה שביום הקובע מונה לא יותר מחמישה ח"כים לא תוציא הוצאות בחירות העולות על עשר יחידות.

יואב קיש: זאת אומרת, מאפס עד חמש המגבלה זה עשרה.

ארבל אסטרחן: עשר, נכון.

ארבל אסטרחן: אם היא מונה יותר מחמישה ח"כים אך פחות מ-11 היא יכולה להוציא הוצאות בחירות של פי 2 מיחידת מימון לכל ח"כ.

ארבל אסטרחן: אם היא מונה 11 או יותר ח"כים היא לא תוציא סכום העולה על-פי 2 מיחידת מימון אחת לכל אחד מעשרת הח"כים הראשונים, ופי 1.5 מיחידת מימון לכל אחד מחברי הכנסת הנותרים.

יואב קיש: למה זה?

ארבל אסטרחן: פשוט ככל שהיא גדולה יותר היא מקבלת יותר.

יואב קיש: מקבלת פחות.

ארבל אסטרחן: על כל ח"כ היא מקבלת פחות, נכון.

יואב קיש: למה?

יואב קיש: מאיזה סיבה?

יואב קיש: זה תקרת הוצאה, זה לא מימון.

יואב קיש: מימון – בסדר.

יואב קיש: תקרת הוצאה זה שיקול של הסיעה או מפלגה.

יואב קיש: אני לא מבין למה.

יואב קיש: הכול צריך להיות כפול 2, וזהו אם זה המנגנון.

יואב קיש: את רוצה לתת מאפס עד חמש איזה הגנה של עשר, תעשי עשר.

יואב קיש: אבל אחרי זה תעשי הכול כפול 2, למה 1.5?

ארבל אסטרחן: אני יכולה לבדוק למה הדבר הזה נקבע בזמנו.

ארבל אסטרחן: הרעיון היה שכנראה לא תהיה מאוד הגזמה שתפגע ושתיצור פער גדול מדי בין הסיעות.

ארבל אסטרחן: אין היום התייחסות מה קורה לרשימה שמורכבת מכמה מפלגות.

ארבל אסטרחן: לפי הפרשנות הנוהגת של מבקר המדינה עושים להם את החישוב בנפרד.

יואב קיש: למה בנפרד?

יואב קיש: הם הרי התאחדו להיות אחד גדולים אז למה בנפרד?

יואב קיש: תעשי שתיים לכולם ותעשי אותם ביחד ואז אין שום בעיה.

יואב קיש: כולם יקבלו כפול 2 וזה הכי הוגן שיש.

יואב קיש: למה בנפרד?

יואב קיש: אז עכשיו יהיה אינטרס לכל שברירי סיעות להתאחד.

יואב קיש: בואו ניקח לדוגמה את המשותפת שהם 13.

יואב קיש: לפי החישוב היום זה 10 כפול 2, וזה 20, ועוד שלוש, אם הם היו ביחד, סיעה של 13.

יואב קיש: לא היו קוראים לה המשותפת אלא היו קוראים לה סיעת מחשב.

יואב קיש: אז 13 ועוד 3 כפול 1.5.

ארבל אסטרחן: מנתה עשרה או יותר, פי 2 יחידת מימון לכל אחד מעשרת הח"כים אז 20, ופי 1.5 - -

יואב קיש: על השלוש - אז אני 24.5.

יואב קיש: זה אם זה היה סיעה אחת.

יואב קיש: יש להם מישהו מעל חמש?

ארבל אסטרחן: לא, אני חושבת שהם כולם - - -

חנה רותם: לא, הם קיבלו 40.

יואב קיש: אז הם 40.

יואב קיש: כמה הם הוציאו בשנה הקודמת?

חנה רותם: הם לא התקרבו לזה.

חנה רותם: זה לא לשנה, זה לבחירות.

יואב קיש: כמה הם הוציאו?

חנה רותם: אני לא זוכרת את המספר המדויק, אבל פחות מזה.

יואב קיש: קודם כל, יש כאן גם עיוות מסוג שני שאני לא יודע להסביר אותו.

יואב קיש: התופעה של ריבוי מפלגות וסיעה מעוותת את המציאות, אי אפשר להתכחש לזה.

יואב קיש: הדבר השני שאותי מטריד זה שאני לא מבין למה מפלגה גדולה כמו הליכוד צריכה להיענש בגלל שהיא גדולה.

יואב קיש: האם אנחנו מענישים אותם בתקרת ההוצאה?

יצחק בקר: אם אנחנו רואים במימון השתקפות של מספר הבוחרים מבחינה מסוימת אז בגלל הניסוח של המנדטים אין השתקפות אחת לאחת של מספר המנדטים שמקבלים מול מספר הבוחרים.

יואב קיש: לא הבנתי את האמירה.

יואב קיש: המנדטים לא משקפים את כמות הבוחרים?

יצחק בקר: לא.

יצחק בקר: באיזשהו שלב המפלגות הגדולות בגלל הניסוח של המנגנון איך נותנים את המנדטים הנוספים, המפלגות הגדולות זוכות ביותר – באדר עופר.

יואב קיש: אני מכיר שמנדט זה 36,000, או כמה שזה היה – לא יודע.

יצחק בקר: אחרי שמחלקים את כל המנדטים נותרו בדרך כלל בין ארבעה לשמונה-תשעה מנדטים שלא קיבלו מנדט שלם.

יצחק בקר: כולם קיבלו מספר מסוים כפול 36, כמו שאמרת.

יצחק בקר: אבל אז עדיין יש מנדטים שלא חולקו.

יצחק בקר: לא כל אחד קיבל על הקשקש 36,000.

יואב קיש: יש הסכמי עודפים, אין פה תעדוף.

יצחק בקר: נכון, אבל הסכם העודפים רק אומר:

יצחק בקר: עכשיו אנחנו נכנסים למשחק ביחד כדי לקבל את העודפים.

יצחק בקר: העודפים האלה - אף אחד מהם לא הגיע ל-36,000.

יצחק בקר: עכשיו מתחילים לחלק.

יצחק בקר: בגלל הניסוח זה נותן עדיפות לאלה שהם במפלגות גדולות או בצירופים גדולים יותר מאשר לקטנים.

יצחק בקר: זה לא כאילו שאם התקרבת ל-36,000 והגעת הכי קרוב אתה מקבל את המנדט הראשון – לא.

יואב קיש: אז יכולה להיות סיעה קטנה שחסרים לה אלף איש למנדט הנוסף שלה וסיעה גדולה שבמקרה חסרים לה 20,000, היא תקבל את המנדט לפני - - -

יצחק בקר: הכול תלוי.

יצחק בקר: זה עניין יחסי מול הכמות שהם כבר קיבלו, ככה הנוסח.

יואב קיש: אבל מקסימום זה הטבה של מנדט אחת, זה לא יותר ממנדט אחד

יצחק בקר: לפעמים זה יותר, אבל - - -

יואב קיש: איך זה יכול להיות יותר?

יצחק בקר: לא משנה, זה שאלה של מדע המדינה.

יצחק בקר: אבל מבחינת העניין של ההשתקפות, וגם בגלל עניין ההגזמה - - -

יואב קיש: אני לא יודע.

יואב קיש: אם יש משהו שאתה רוצה להציע לי לתקן אותו, אשמח.

יואב קיש: אני לא רואה סיבה שלא יהיה איזון בחלוקת הקולות.

יואב קיש: גדלתי על זה שבדמוקרטיה כל קול שווה קול.

יואב קיש: אבל פה אני מדבר על נושא אחר, פה אני מדבר על נושא שריבוי מפלגות מייצר פה עיוות בנושא תקרת ההוצאה, ומצד שני, מנגנון ההענשה לסיעות גדולות שמקבלות רק בתקרה.

יואב קיש: אני מבין לתת לסיעה קטנה בין אפס ל-5, עד 10 – סבבה, אני מבין.

יואב קיש: אתם קטנים, אתם זה.

יואב קיש: אבל בואו נעשה את זה פשוט: מ-0 - 5 עד 10, ומעל 5 כפול 2 – נגמר הסיפור.

יואב קיש: למה אתם פה מענישים?

ארבל אסטרחן: לראות אותם ביחד לפי הכלל - - -

יואב קיש: לראות אותם ביחד, בוודאי.

יואב קיש: זה שני תיקונים: גם לראות אותם ביחד כדי ש - - -.

יואב קיש: אבל נניח והם ביחד מתחת 5 אז אין בעיה שיהיה להם 10.

ארבל אסטרחן: נכון, זה תמיד - - -

יואב קיש: אבל אני לא רוצה את ההפרדה הזו בין 5 ל-11 ומעל 11.

יואב קיש: אני מבקש לבטל.

ארבל אסטרחן: בכלל, לכולם.

יואב קיש: כן.

יואב קיש: אני מבקש שני דברים.

חנה רותם: זה לא קשור למימון, זה תקרת הוצאות.

ביאן ותד: זה תקרת הוצאות, זה לא משנה - - -

יואב קיש: תקרת הוצאות, אין לזה משמעות תקציבית.

יואב קיש: אבל אם את רוצה להתחיל דיון על תקרת הוצאות, אני מוכן.

ארבל אסטרחן: אתה אומר שני דברים ואני רוצה לוודא שאני מבינה: לגבי רשימת מועמדים משותפת - - -

יואב קיש: תיראה כרשימה אחת.

ארבל אסטרחן: נכון.

ארבל אסטרחן: אנחנו צריכים להגיד אז איך תחולק ביניהם התקרה?

חנה רותם: את חייבת עכשיו להגיד איך זה יחולק כמו חלוקת המימון.

חנה רותם: אבל אם חלוקת המימון לא זהה לחלוקת ההוצאות אז אתה יוצר פה פער שיכול להגיע לרעתה של אחת מהשותפות.

ארבל אסטרחן: לא צריך את זה לפי המקדמה?

טובי חכימיאן: לפי איך שנתנו את המקדמה.

טובי חכימיאן: איך נתת את המקדמה?

טובי חכימיאן: זה יהיה לפי המקדמה.

טובי חכימיאן: זה הבסיס, לא?

ארבל אסטרחן: נרשום כרגע שזה כמו המקדמה ונחשוב על זה.

טובי חכימיאן: אני חושבת שלפי המקדמה.

טובי חכימיאן: חנה, את לא חושבת?

חנה רותם: אני לא יודעת, צריך לחשוב על זה.

ארבל אסטרחן: צריך לחשוב על זה.

ארבל אסטרחן: עכשיו הציע יו"ר הוועדה תיקון אחר לסעיף 7.

ארבל אסטרחן: היום סעיף 7 מבחין בין עד חמישה ח"כים, שישה עד עשרה, ו-11 או יותר.

יואב קיש: את המגבלה השנייה אני רוצה לבטל.

יואב קיש: אני אומר, עד חמישה ח"כים – בסדר, ומעל שישה ח"כים כפול 2.

ארבל אסטרחן: אז לבטל את (ג2) ו-(ג3) - - -

יואב קיש: שלום, חבר הכנסת זוהיר בהלול.

יואב קיש: בדיון הקודם הוזכרת, אבל שלא בשמך.

יואב קיש: היה יו"ר קק"ל דני עטר והיה דיון בנושא הקמת חמישה יישובים בנגב.

יואב קיש: אחת מחברות המחנה הציוני היתה מאוד גאה שהמחנה הציוני התנגד להצעה ההזויה כלשונה של ביטול המוסדות הלאומיים, ואז אני אמרתי שלצערי לא כל חברי המחנה הציוני הצביעו בעד ביטול אותה החלטה הזויה, חלק תמכו.

זוהיר בהלול: מה שנכון, נכון – זו האמת.

זוהיר בהלול: אבל "הזויה" - זה לא במקום.

יואב קיש: זה לא אני אמרתי.

ארבל אסטרחן: אני חוזרת, מה שמציע פה יו"ר הוועדה זה שלגבי כל סיעה שבשישה ח"כים ויותר - - -

יואב קיש: תקרת ההוצאה תהיה פי 2.

ארבל אסטרחן: פי 2 לכולם.

יואב קיש: כן.

ארבל אסטרחן: לסיעות הגדולות יש פה עלייה משמעותית בתקרה.

יואב קיש: מה זה "עלייה משמעותית"?

יואב קיש: ברור, ובצדק, כי באופן יחסית זה זהה.

יואב קיש: אנחנו נתנו הגנה לקטנות שיכולות להשתמש ב-10 גם אם הן לא מגיעות ל-5.

ארבל אסטרחן: גם רשימה שלא מיוצגת בכנסת.

יואב קיש: נכון.

יואב קיש: אבל אין סיבה להעניש את הגדולות.

חנה רותם: ארבל, אם אפשר להבהיר גם מה שאמר יו"ר הוועדה שהפרשנות עכשיו שרואים את הסיעות כמצרפיות.

חנה רותם: זאת אומרת שגם אם יש רשימה משותפת - - -

ארבל אסטרחן: רואים אותם כרשימה אחת.

ארבל אסטרחן: גם את הנוסח של התקרות וגם את הנוסח של התרומות - - -

יואב קיש: לצורך העניין, אותה סיעה שקראנו לה "מחשב" – 13 ח"כים ביחד – תהיה רשאית לעשות עד 26.

ארבל אסטרחן: בסדר.

ארבל אסטרחן: על שתי הנקודות האלה ארצה לדבר איתכם כדי לוודא שאנחנו סגורים שזה ברור.

ארבל אסטרחן: עכשיו אנחנו מגיעים לסעיף קטן (ה): ניהלו מפלגות שהגישו רשימת מועמדים משותפת את חשבונותיהן לתקופת הבחירות בנפרד, וסבר מבקר המדינה כי לא ניתן לייחס הוצאה או הכנסה הנוגעת לרשימת המועמדים המשותפת לאף אחת מהן – למשל, איזה גוף חיצוני עשה איזושהי פעילות שעוזרת לרשימת המועמדים.

ארבל אסטרחן: למי לייחס את זה?

ארבל אסטרחן: אף אחד מהם לא לוקח את זה אליו.

ארבל אסטרחן: איזה עוד מקרים קשה לייחס?

יצחק בקר: בהרבה מאוד מקרים ההוצאות הן משותפות.

ארבל אסטרחן: לא.

ארבל אסטרחן: הוצאות משותפות - תיכף כתוב שהן עושות ביניהן הסכם.

ארבל אסטרחן: אבל פה מדובר על מצב שאני חושבת שהוא לא יודע לייחס את זה, ואני מדברת על סעיף קטן (ה), שהם ניהלו בנפרד והמבקר סובר שלא ניתן לייחס הוצאה או הכנסה הנוגעת לרשימת המועמדים לאף אחת מהן.

ארבל אסטרחן: הוא לא יודע להגיד: פה חצי וחצי או פה למי זה שייך.

חנה רותם: יש מקרים שבהם במהלך הביקורת עולה או מוצאים איזושהי הוצאה שהיא הוצאת בחירות ואף אחד מהצדדים גם לא לוקח עליה את האחריות.

ארבל אסטרחן: נכון.

יואב קיש: לא, אבל אם הם בחשבון נפרד אז חייב להיות.

חנה רותם: אנחנו מדברים על מצבים, וזה מצבים שקרו גם בשלטון המקומי ומן הסתם גם בכנסת, שבמהלך הביקורת עולה איזושהי הוצאת בחירות שלא משתקפת בחשבונות של אף אחת מהסיעות האלה ועכשיו יש צורך לייחס אותה.

יואב קיש: הם רצו ביחד או בנפרד?

חנה רותם: רצו ביחד.

יואב קיש: אז הם ביחד.

חנה רותם: אוקיי, אבל הן היום רצות בנפרד.

חנה רותם: בואו ניקח את הליכוד-ביתנו.

חנה רותם: אם אני אמצא במהלך הביקורת שיש איזשהו כנס שנעשה וההרצאות של הכנס הזה לא מופיעות לא בספרי הליכוד ולא בספרי ישראל ביתנו, ואנחנו חושבים וסבורים, והוכחנו את זה, שזו הוצאת בחירות פר אקסלנס, עכשיו צריך לייחס את זה לאחת מהסיעות.

יואב קיש: אמרת במשפט אחרון: "אנחנו סבורים שזו הוצאת בחירות פר אקסלנס", וזה אומר שיש מנהל אירוע או מישהו שהזמין את המקום.

יואב קיש: צריך לבדוק מי הבן אדם ולראות האם הוא מהליכוד או ביתנו.

יואב קיש: יש לראות מי הזמין את הכיבוד.

יואב קיש: אתם צריכים להחליט, מה לעשות?

יואב קיש: הרי אנחנו מדברים על עבירה שלא דווחה בגלל טעות או לא טעות - לא משנה - אי דיווח.

יואב קיש: אנחנו לא נצביע היום.

יואב קיש: אם אתם רואים שיש אי דיווח, אתם צריכים לייחס את זה.

יואב קיש: אם הם בנפרד ואם הם ביחד, אין בעיה.

יואב קיש: הרי אם הם ביחד זה ביחד בהגדרה.

יואב קיש: אם הם בנפרד אתם צריכים לראות מי האנשים שהיו אחראים לאירוע הזה.

יואב קיש: הרי אתם לא סתם אומרים: יש אירוע, אתם אחראים.

יואב קיש: מישהו דאג לעשות שם משהו.

חנה רותם: במסגרת הסמכויות שלנו אנחנו לא תמיד יכולים לייחס את הדבר הזה באופן חד-חד ערכי לאחת מהשותפות.

יואב קיש: אז אנחנו מדברים רק על המקרים שבהם אתם לא יכולים לייחס, ואז צריך ללכת לפי המפתח.

ארבל אסטרחן: כתוב פה: כי לא ניתן לייחס...

ארבל אסטרחן: תיוחס ההוצאה או ההכנסה בדין וחשבון לפי סעיף 10 לכל אחת מהמפלגות לפי שיעור חלקה בסך הכולל של הוצאות הבחירות בפועל.

ארבל אסטרחן: זאת אומרת, רואים כמה הרשימה הוציאה סך הכול, כל אחת כמה היא הוציאה.

יואב קיש: בסדר, נשמע הגיוני.

יואב קיש: זה דרך ביניים לנסות למצוא.

יואב קיש: הנה, כבר עליתי על השיטה.

יואב קיש: השיטה היא לרוץ עם מפלגה נוספת, לא לדווח על כלום, רק הם ידווחו, ואז שנעשה את זה באופן יחסי בגלל שלא דיווחנו על כלום, הכול ייעלם גם ככה.

יואב קיש: הסתדרנו בחיים, נכון?

ארבל אסטרחן: זו המטרה של - - -

חנה רותם: אני יכולה לתת לך עוד המון עצות אם זה מה שאתה מחפש.

ארבל אסטרחן: סעיף קטן (ו): ניהלו מפלגות שהגישו רשימת מועמדים משותפת את חשבונותיהן לתקופת הבחירות במשותף ולא היה דין וחשבון לפי סעיף 10(ב) חיובי, זה דוח המבקר על תקופת הבחירות, רשאי מבקר המדינה לקבוע כי שלילת התשלומים לפי סעיף 10(ה), זו סנקציה שהמבקר יכול להטיל, תיוחס לאחת המפלגות או לכמה מהן, כפי שיקבע.

ארבל אסטרחן: פה אנחנו מדברים על מצב שהן מנהלות ביחד.

ארבל אסטרחן: אם הן מנהלות בנפרד ואחת התנהלה לא בסדר, ברור.

יואב קיש: אין בעיה.

יואב קיש: אם הן ביחד ויש בעיה רק אצל אחת - - -

ארבל אסטרחן: ואפשר לייחס רק לאחת.

יואב קיש: הסעיף הזה לא היה מונע את כל התיקון עצמו מלכתחילה אם היינו שמים אותו?

ארבל אסטרחן: תשאל את מי שהציע את ההצעה.

יואב קיש: טוב, נראה לי סעיף טוב.

ארבל אסטרחן: גמרנו את סעיף 13ב.

ארבל אסטרחן: עכשיו אנחנו עוברים לסעיף 13ב1 רבא המוצע שכותרתו:

ארבל אסטרחן: הסכם מימון בין מפלגות שהגישו רשימת מועמדים משותפת:

ארבל אסטרחן: כל אחת מהמפלגות שהגישו רשימת מועמדים משותפת וזכאיות למימון הוצאות הבחירות – כלומר, זכו במנדטים או לפחות באחוז מהקולות – תשתתף בהוצאות הבחירות כפי שייקבע בהסכם בדבר מימון הבחירות שייערך בטרם הגשת הרשימה, ויתייחס בין היתר להוצאות הבחירות, לתקציב הבחירות, וכן לעודף ולגירעון בתקציב הבחירות – זה ייקרא הסכם מימון.

ארבל אסטרחן: אני מבינה מאנשי המבקר שכבר היום כאשר מפלגות רצות ביחד הן חייבות לפי הכללים שלכם לעשות הסכם כזה.

ארבל אסטרחן: הדבר הזה מעגן הוראה שקיימת בהנחיות.

ארבל אסטרחן: ניהלו מפלגות שהגישו רשימת מועמדים משותפת את חשבונותיהן לתקופות הבחירות בנפרד– אנחנו אומרים כאן שהן צריכות לערוך ביניהן הסכם.

ארבל אסטרחן: האם צריך להגיש אותו למישהו?

ארבל אסטרחן: האם אנשי המבקר צריכים לראות אותו או האם יו"ר ועדת הבחירות צריך לראות אותו.

ארבל אסטרחן: אם אנחנו מעגנים את זה אולי נגיד את זה כאן.

חנה רותם: כן.

ארבל אסטרחן: אז הוא יוגש למבקר המדינה.

ארבל אסטרחן: מתי?

חנה רותם: במועד עריכת ההסכם.

ארבל אסטרחן: אוקיי, ההסכם יוגש למבקר עם עריכתו.

זוהיר בהלול: בסעיף הזה יש לנו הסתייגות.

ארבל אסטרחן: ל-13ב1- אוקיי.

זוהיר בהלול: להציג את ההסתייגות?

ארבל אסטרחן: כן, אבל זה לסעיף הקודם.

ארבל אסטרחן: עברנו את זה.

זוהיר בהלול: אדוני היושב-ראש, בסעיף הזה יש לנו שתי הסתייגות כדלקמן: סעיף 2 סעיף קטן (ב1) המוצע לאחר המילים לפי סעיף - - -

יואב קיש: איזה סעיף אתה מתקן?

זוהיר בהלול: סעיף 13ב.

יואב קיש: סעיף 6 – 13ב.

זוהיר בהלול: בסעיף 2, סעיף קטן, לאחר המילים: לפי סעיף 13ב (א) או (ב) יבוא: אלא אם החליטו הסיעות כי המימון יהיה משותף.

גור בליי: הוא מדבר על סעיף 2 לתיקון – 3(ב1) לחוק העיקרי.

ארבל אסטרחן: בעמוד הראשון.

ארבל אסטרחן: היום כתוב שהמימון של הוצאות הבחירות של סיעות שהגישו רשימת מועמדים משותפת, יחושב לכל סיעה בנפרד, בין שחשבון הבחירות מנוהל בנפרד ובין במשותף, אלא אם החליטו - - -

זוהיר בהלול: אלא אם החליטו הסיעות כי המימון יהיה משותף.

ארבל אסטרחן: אבל אז איך יהיה המימון?

ארבל אסטרחן: כאן מדובר על זה שהוא יחושב לכל סיעה בנפרד.

ארבל אסטרחן: אתם רוצים שיהיה מחושב לכולם ביחד?

זוהיר בהלול: אגב, גם סעיף 6, בסעיף קטן 13ב, התוספת היא או ההסתייגות היא: אלא אם החליטו הסיעות המשותפות כי המימון יהיה משותף.

יואב קיש: אני מניח שזה מה שיואל אולי רצה.

יואב קיש: אתה בשמו?

יואב קיש: זוהיר, אני היום לא מצביע.

יואב קיש: תגישו בכתב מסודר את זה.

יואב קיש: דברו עם היועצת המשפטית.

יואב קיש: אני מניח שהכוונה היא לייצר את המצב שדיברנו עליו ההפוך, שברירת המחדל תהיה ביחד.

ארבל אסטרחן: נכון, הדבר השני זה בדיוק ברירת המחדל.

ארבל אסטרחן: אבל זה מופיע היום ב-(ב).

ארבל אסטרחן: ברירת המחדל היום שאתם לא משנים אותה שבנפרד ו(ב) אומר: על אף האמור.

ארבל אסטרחן: כתוב היום ב-(ב) שעל אף האמור הן רשאיות להודיע שהן ינהלו ב - - -

יואב קיש: כן, אבל הם לא רוצים: "על אף האמור".

יואב קיש: הוא רוצה הפוך.

יואב קיש: לא ניכנס לזה עכשיו.

יואב קיש: דברו איתם ותיראו.

יואב קיש: אם צריך, בישיבה הבאה נדון בהסתייגות.

ארבל אסטרחן: זה לא מה שכתוב, בסדר.

ארבל אסטרחן: היינו בסעיף 13ב1 רבא סעיף קטן (ב).

ארבל אסטרחן: דיברנו על סעיף קטן (א) שהם יערכו ביניהם הסכם לגבי הוצאות הבחירות והתקציב וכו' וזה יוגש למבקר המדינה.

ארבל אסטרחן: עכשיו אנחנו בסעיף קטן (ב) שאומר כך: ניהלו מפלגות שהגישו רשימת מועמדים משותפת את חשבונותיהן לתקופת הבחירות בנפרד, הן עדיין צריכות לעשות ביניהן הסכם, והן יקבעו גם את חלקה של כל אחת מהן בהוצאות הבחירות.

ארבל אסטרחן: לזה קוראים יחס חלוקת ההוצאות, ובלבד שחלק כאמור יהיה בשיעור סביר לחלקה של כל מפלגה במימון הוצאות הבחירות.

ארבל אסטרחן: צריך להסביר את זה.

ארבל אסטרחן: מפלגות שמנהלות חשבונות בנפרד, אבל בכל זאת הן עושות ביניהן הסכם כי יש דברים הרבה משותפים בבחירות, בין אם זה אירועים משותפים, או שהן מחלקות ביניהן: את תעשי את התעמולה באוטובוסים, אנחנו נעשה בעיתונים.

ארבל אסטרחן: הן קובעות ביניהן מה היחס של כל אחת.

ארבל אסטרחן: אבל אז עלה חשש.

ארבל אסטרחן: רצו למנוע מצב שבו סיעה אחת אומרת לשנייה: הכול עליי, את מקבלת מימון אבל את לא צריכה להוציא כלום – אני אשא בהכול.

ארבל אסטרחן: מזה בא הסעיף הזה.

ארבל אסטרחן: רוצים למנוע את המצב הזה, שלא יהיה מצב שסיעה אחת מוציאה את כל הכספים ובעצם קונה סיעה אחרת שרצה איתה.

ארבל אסטרחן: לכן, אומרים כאן שגם כשהן מנהלות את החשבונות בנפרד הן חייבות לקבוע יחס חלוקה ביניהן, אבל לא כל כך ידענו איך להגדיר את יחס החלוקה כי הוא לא חייב להיות בדיוק בדיוק לפי גודלן.

ארבל אסטרחן: אפשר גם להגיד שאחת תוציא קצת יותר מגודלה.

ארבל אסטרחן: לכן, מוצע לכתוב משהו קצת מוזר שהחלק יהיה בשיעור סביר לחלקה של כל מפלגה במימון הוצאות הבחירות.

ארבל אסטרחן: פה אני תוהה האם צריך להגיד מי יקבע מה זה סביר, אם זה סביר לדעת מבקר המדינה.

ארבל אסטרחן: יש לנו במקום אחר בחוק התייחסות.

ארבל אסטרחן: יש לנו בסעיף 8 משהו שהמבקר יכול להגיד שמשהו הוא סביר.

ארבל אסטרחן: השאלה היא האם המבקר יוכל לקבוע מהו היחס הסביר, והשאלה היא גם מתי תהיה הקביעה הזו, האם מראש או בדיעבד.

חנה רותם: אני חושבת שאולי במקום לעשות משהו עמום כזה אולי כן להיצמד אפילו לנוסחה שנקבעה לגבי רשויות משותפות בבחירות לשלטון המקומי.

חנה רותם: בבחירות לשלטון המקומי הוסדרו דברים מאוד דומים בקשר לסיעות משותפות, סיעות שרצות ביחד.

חנה רותם: שם נקבע שהפער בין המימון להוצאה לא יכול לעלות על 40%.

חנה רותם: אפשר ללכת על אותו מודל.

חנה רותם: זאת אומרת, שאם אתה מקבל 50% מההכנסות אז אתה יכול להוציא 10% מההוצאות – זה הפער בין ההכנסה להוצאה.

יואב קיש: לא, זה המון.

יואב קיש: אולי 40% מה-50.

יואב קיש: זה לא בהכרח 40% מספר.

יואב קיש: זה יכול להיות 40% של ה-50.

יואב קיש: זה אומר ש-30% זה המינימום שאתה יכול לקחת.

יואב קיש: זאת אומרת, ה-50% הוא ה-100% שלך.

חנה רותם: שם כתוב שהפרש האחוזים בין שיעור חלקה של סיעה בסכום המימון ובין שיעור חלקה בסכום ההוצאות לא יעלו על 40 – ההפרש.

חנה רותם: זה בבחירות לרשויות המקומיות בסעיף 8(ב).

יואב קיש: ההפרש, זה מה שאני אמרתי.

יואב קיש: אל תתייחסי לזה כמספר גולמי – 40%.

יואב קיש: זה הגיוני.

יואב קיש: אפשר להגדיל את המימון שמשרד האוצר נותן ואז זה יכול לפתור את הבעיה.

ביאן ותד: - - - אתה רוצה להשתעשע – בסדר.

יואב קיש: השאירו אותי לבד, מה אעשה?

ארבל אסטרחן: יש לנו דבר כזה שמבקר המדינה קובע מה זה סביר.

ארבל אסטרחן: נניח שסעיף 8(א) לחוק מימון מפלגות.

יואב קיש: אני מציע שגם את הסעיף הזה תנסו להסדיר.

יואב קיש: בואו נמשיך הלאה.

ארבל אסטרחן: בסדר.

יצחק בקר: הקטע של הסכם מימון – בסעיף 12(ד)(1), בעמוד 3- כשדובר על הסכם לחלוקת המימון, שם לא מתייחסים לזה כהסכם מימון.

יצחק בקר: פה דווקא כשמדובר על הסכם שמדבר בכלל על הוצאות ולא על מימון, - - -

יואב קיש: חשבתי שזה אותו הסכם.

יצחק בקר: יכול להיות.

יצחק בקר: השאלה היא האם רוצים לחייב אותם שבאותו הסכם יסכימו גם על המימון וגם על ההוצאות, וזה נראה לי אולי יותר פשוט.

יצחק בקר: אבל אז באמת תגדירו שגם הסכם המימון - - -

יואב קיש: זה הגיוני.

יואב קיש: אני חשבתי שזה אותו הסכם.

יואב קיש: למה - - -?

ארבל אסטרחן: לא.

ארבל אסטרחן: שם זה הסכם בשוטף מה הם מעבירים במהלך כל הכהונה.

ארבל אסטרחן: הם מגישים את זה כשהם מגישים את רשימת המועמדים, אבל זה הסכם שעניינו - - -

יואב קיש: למה שלא יתנו כבר שם איך הם רוצים לחלק את ההוצאות?

ארבל אסטרחן: כי זה הוצאות הבחירות.

ארבל אסטרחן: אולי נדבר גם על הנקודה הזו עם אנשי המבקר.

יואב קיש: מאה אחוז.

יואב קיש: אנחנו עדיין לא מחליטים על הסעיף הזה.

ארבל אסטרחן: (ב) לא הוחלט.

ארבל אסטרחן: (ג) הוא המשך של זה.

ארבל אסטרחן: הוא אומר מה קורה אם הם לא קבעו ביניהם.

ארבל אסטרחן: אולי נשאיר גם את (ג).

יואב קיש: אוקיי, מאה אחוז.

ארבל אסטרחן: וגם (ד).

ארבל אסטרחן: כולם קשורים זה לזה, לאותו יחס חלוקה.

יואב קיש: מאה אחוז.

יואב קיש: זה סעיף שצריך לעבוד עליו.

ארבל אסטרחן: עוד נעבוד על סעיפים (ב), (ג) ו-(ד) בסעיף 13ב1.

יואב קיש: אנחנו בעמוד 6: הלוואה או ערבות ברשימת מועמדים משותפת.

ארבל אסטרחן: כן.

ארבל אסטרחן: פה יש עניין חדש.

ארבל אסטרחן: היום יש הגבלות על העמדת ערבויות והלוואות בין מפלגות.

ארבל אסטרחן: מה שמוצע לקבוע, ותיכף אגיד מה קיים היום, זה שמפלגות שהגישו רשימת מועמדים משותפת יהיו רשאיות להעמיד זו לזו הלוואה או ערבות לתשלום הוצאות הבחירות.

ארבל אסטרחן: כספי ההלוואה שניתנה או ערבות שמומשה יוחזרו במלואם למפלגה שהעמידה אותן בתוך חודשיים מיום הבחירות לכנסת ותוקפה של ערבות שלא מומשה יפקע במועד זה.

ארבל אסטרחן: לא הוחזרו כספי ההלוואה או ערבות שמומשה עד המועד האמור, יראו אותם כהוצאה אסורה וכתרומה אסורה לגבי המפלגה שהעמידה את ההלוואה או הערבות וכקבלת תרומה אסורה לגבי המפלגה שלה הועמדה, כי אסור היום למפלגות להעביר כספים ביניהן או להלוות כספים ביניהן סתם.

ארבל אסטרחן: פה רוצים לעשות איזשהו הסדר ייחודי למפלגות האלה שרצות ביחד.

ארבל אסטרחן: זה גם חריג.

יואב קיש: למה?

ארבל אסטרחן: אני לא בן האדם לשאול אותו.

ארבל אסטרחן: אני רק אגיד שזה גם חריג לזה שהמפלגה לא יכולה לקבל הלוואות אלא מבנק.

יואב קיש: למה שמפלגה תעמיד לשנייה כסף?

יואב קיש: אם הן רצות ביחד אז הכול מתנהל ביחד וזה בסדר.

יואב קיש: אם הן רצות בנפרד אז - - -

משה שיפמן: אם המפלגה השנייה היא לא ממפלגת - - - והיא לא מקבלת מקדמה והן רצות - - -, אין לה מאיפה לעשות בחירות, אין לה תקציב - -

ארבל אסטרחן: היא יכולה לקבל מקדמה כנגד ערבות.

משה שיפמן: אז פה אומרים שהמפלגה השנייה יכולה לממן אותה בינתיים.

יואב קיש: ומה יקרה אם היא לא תקבל מנדטים?

יואב קיש: האם אתה מסתבך עכשיו בהלוואה אסורה?

יואב קיש: היא תיתן את הכסף אבל זו תהיה הלוואה אסורה.

יואב קיש: יש פה שני נושאים: אחד, מי נותן את הכסף?

יואב קיש: שני, באקט של נתינת הכסף יש משמעות של הלוואה או תרומה אסורה.

יואב קיש: זאת אומרת, אסור לאותה סיעה שלא מיוצגת היום בכנסת לקבל.

יואב קיש: אם היתה מקבלת לא ערבות או הלוואה אלא מתנה, אם היה מותר לתת מתנה ממפלגה למפלגה, הייתי אומר בסדר.

יואב קיש: אבל פה אתה יכול לסבך את המפלגה כי היא בעצם מעמידה ערבות בתפיסה שאולי הכסף יחזור ומאיזושהי סיבה הכסף לא חוזר, אז מממשים את הערבות ואז נוצר מצב שיש פה מפלגה שנתנה כסף כתרומה.

יואב קיש: אנחנו כאילו במו ידינו מייצרים מצב שמפלגה מעמידה הלוואה אסורה ותרומה אסורה למפלגה השנייה.

יואב קיש: האם אני צודק או לא?

יואב קיש: אז מה עשינו בזה?

יואב קיש: אתה מבין את הבעיה שלי?

משה שיפמן: אני מבין.

משה שיפמן: אבל אם יקרה מקרה, למשל, שהמפלגה השנייה לא נכנסה לכנסת אז המפלגה הראשונה גם בלי הסעיף הזה צריכה לשלם ולפרוע את המקדמה.

יואב קיש: אבל עכשיו לא רק שהיא פורעת היא גם כמפרה בתרומה אסורה.

יואב קיש: יש נושא של באמת לפרוע.

יואב קיש: נכון, בזה שמעמידים ערבות או הלוואה דואגים לזה שהכסף ייכנס.

יואב קיש: זה לא שלא יהיה כסף – מסכים איתך.

יואב קיש: אבל אין פה מניעה בנושא של תרומה אסורה.

משה שיפמן: מה שקורה כרגע זה ששתי המפלגות מנהלות כל אחת בנפרד את החשבונות ולמפלגה שלא מיוצגת בכנסת אין תקציב בחירות.

יואב קיש: אז שתרוץ ביחד, שתרוץ תחת רשימה משותפת עם ניהול חשבונות ביחד ואז אין לה בעיה.

יואב קיש: הרי אי-אפשר ליהנות מכל העולמות.

יואב קיש: אם אתה רוצה שהמימון יהיה ב - - - אז תרוץ בחשבון בנק אחד ביחד והכול עובד ביחד.

יואב קיש: אם אתה רוצה לרוץ עם מישהו חדש – בסדר.

יואב קיש: אבל להגיד גם תרוץ חדש, גם יהיה בנפרד, גם אני אתן לו ערבות, וביום שהוא לא ישלם אני נתתי תרומה אסורה – מה עשינו בזה?

יואב קיש: אני לא מונע מהם לרוץ ביחד עם מפלגה חדשה באותו חשבון בנק, ואז אין לי בעיה.

יואב קיש: אני לא טועה, נכון?

חנה רותם: האמת שמצב של כן אפשרות לתת ערבויות יוצר איזשהו אי שיוויון או יתרון לגבי סיעה חדשה שרצה במשותף.

חנה רותם: אתה יוצר פה איזשהו יתרון.

ארבל אסטרחן: לעומת סיעה חדשה שרצה בנפרד, נכון.

קריאה: שהיא רק תמורת ערבות מקבלת מאיתנו.

יואב קיש: אני חושב שהסעיף הזה מיותר, אני לא רואה סיבה.

יואב קיש: בואו נוריד את הסעיף הזה.

משה שיפמן: אפשר למחוק את זה.

ארבל אסטרחן: 13ב2 שמופיע אצלכם בעמוד 6 נמחק.

יואב קיש: האם כל מה שנשאר לנו זה טכני?

ארבל אסטרחן: זה ממש הכול טכני.

יואב קיש: אם הכול טכני אז בואי תקריאי ברצף ואחרי זה תגידי כמה מילים, ואז יישאר לנו רק התיקון.

יואב קיש: זה לא יהיה היום.

יואב קיש: הכול טכני, כן?

ארבל אסטרחן: כן.

ארבל אסטרחן: אסביר טיפה כי אנחנו חייבים פה.

ארבל אסטרחן: סעיף 14 היום לחוק זה הסעיף שעוסק בבאי כוח הסיעות והוא היום אומר שהודעות והצהרות של סיעה לפי חוק זה יבואו מאת באי כוחה או ממלא מקומם.

ארבל אסטרחן: הסעיף הראשון זה רק הפנייה.

ארבל אסטרחן: אנחנו רוצים להתייחס פה גם לבאי כוח של הסיעות הקטנות שהם יכולים למסור הודעות לגבי המפלגות הנפרדות שיגישו רשימה - - -.

ארבל אסטרחן: אז במקום הפניה לסעיף 12(ב) או (ג) יהיה לסעיפים קטנים (ב) או (ג) שעכשיו אנחנו מוסיפים אותם והם יגידו כך:

ארבל אסטרחן: באי כוח המפלגות שהגישו רשימת מועמדים משותפת וממלאי מקומם יהיו באי כוח הסיעות הנפרדות בכנסת המקיימות סיעה אחת וממלאי מקומם - אמרנו שכשמגישים את הרשימה הם אומרים מי באי הכוח.

ארבל אסטרחן: הם יהפכו לבאי כוח הסיעות.

יואב קיש: אוקיי.

ארבל אסטרחן: התמזגו סיעות כאמור בסעיף 12 (ג) יודיעו הסיעות בכתב לוועדת הכנסת במועד המיזוג מיהם באי כוחן של הסיעות הנפרדות וממלאי מקומם.

ארבל אסטרחן: ההודעה הזו תהיה בנוסף להודעה שהיא לפי סעיף 25 לחוק הבחירות.

ארבל אסטרחן: אני רוצה להוסיף שאם הן התמזגו הם גם צריכים להודיע מי בא כוח הסיעה המאוחדת.

יואב קיש: טוב.

ארבל אסטרחן: כל סיעה נפרדת רשאית, בכל עת, בהודעה בכתב ליושב ראש הכנסת להחליף את באי כוחה וממלאי מקומם.

ארבל אסטרחן: ההודעה תימסר בידי בא כוח הסיעה הנפרדת או ממלא מקומו, אלא אם כן הודיעו רוב חברי הסיעות הנפרדת אחרת.

ארבל אסטרחן: הודעה על באי כוח סיעות נפרדות וממלאי מקומם ועל כל שינוי בהם תפורסם ברשומות מטעם הכנסת.

ארבל אסטרחן: זה דומה לבאי כוח של הסיעות הקיימות.

יואב קיש: אוקיי, הכול טכני.

ארבל אסטרחן: עכשיו אנחנו עוברים לתיקון חוק הבחירות לכנסת.

ארבל אסטרחן: התיקון הראשון הוא תיקון של סעיף 23 והוא עוסק בעניין טיפה אחר.

יואב קיש: את סעיף 25 כבר הקראנו, הקראנו את 57.

ארבל אסטרחן: כן.

ארבל אסטרחן: זה ממש קצר.

ארבל אסטרחן: סעיף 23 לחוק הבחירות אומר היום שהודעה על הרכב ועדת הבחירות המרכזית תינתן במליאה על-ידי יו"ר הכנסת תוך 14 יום מהקמת הוועדה ותפורסם ברשומות על-ידי שר הפנים.

ארבל אסטרחן: מוצע לקבוע כאן שהיות ויו"ר הכנסת הוא זה שמוסר את ההודעה הוא גם זה שיפרסם את הדבר ברשומות – זה (א).

ארבל אסטרחן: (ב) אומר אותו דבר - שאם חל שינוי שר הפנים יפרסם שינוי, אז מה שמוצע זה שאם חל שינוי בהרכב הוועדה יו"ר ועדת הבחירות המרכזית יפרסם שינויים.

ארבל אסטרחן: אבל הודעה על שינוי יו"ר ועדת הבחירות המרכזית עצמו אם הוא מתחלף, תפורסם מטעם הכנסת.

ארבל אסטרחן: זאת אומרת, לא שר הפנים יפרסם את ההודעות האלה.

יואב קיש: אוקיי.

ארבל אסטרחן: סעיף 25 לחוק הבחירות הוא הסעיף שמדבר היום על באי כוח.

ארבל אסטרחן: מוצע להוסיף פה שאם קמה סיעה בכנסת כתוצאה מהתפלגות או ממיזוג של סיעות תודיע הסיעה בכתב לוועדת הכנסת במועד ההתפלגות, הרי ועדת הכנסת צריכה לאשר את זה, מיהו בא כוחה או ממלא מקומו.

ארבל אסטרחן: וכנ"ל – ההודעה תפורסם ברשומות.

ארבל אסטרחן: שוב, לעשות את התאמות כאלה שתמיד כשיש סיעה חייבים למסור באי כוח.

ארבל אסטרחן: בסעיף קטן (ב) שמדבר על החלפת באי כוח גם כן מוצע להבהיר שההודעה על ההחלפה תימסר בידי בא כוח הסיעה וממלא מקומו, אלא אם כן הודיעו רוב חברי הסיעה אחרת – מי יכול להודיע הודעה על באי כוח.

ארבל אסטרחן: את סעיף 57 הקראנו.

ארבל אסטרחן: יש פה תיקון אחרון שהוא גם כן טכני לחוק הכנסת.

ארבל אסטרחן: היום כתוב שרשימת מועמדים משותפת שמוגשת, הסיעות יוכלו אחר כך להתפלג.

ארבל אסטרחן: התנאי הוא לזה שהם הגישו הסכם ליו"ר ועדת הבחירות המרכזית בציון ההשתייכות של המועמדים.

ארבל אסטרחן: זה משהו שקיים כבר הרבה שנים.

ארבל אסטרחן: אם הגישו כמה מפלגות ביחד רשימת מועמדים והגישו הסכם ליו"ר הוועדה עם ציון לאן כל אחד שייך, הן יכולות אחר כך להתפלג גם אם לא מתקיימים כללי ההתפלגות הרגילים.

ארבל אסטרחן: לא צריך יותר את המילים: "בציון ההשתייכות של המועמדים" כי חוק הבחירות עכשיו יחייב את זה.

יואב קיש: מאה אחוז, אוקיי.

יואב קיש: סיימנו את ההקראה.

יואב קיש: יש מספר סעיפים שעוד צריכים לקבל ניסוח מחדש בעבודה שלך עם גור ועם המבקר.

יואב קיש: יש את התיקון שאני דיברתי עליו ויש את ההסתייגות.

ארבל אסטרחן: התיקון שאתה דיברת על התקרות, וההסתייגות של זוהיר בהלול שאני אבדוק מה הם רוצים.

ארבל אסטרחן: זה לא אצלי, הם יצטרכו לדבר איתי.

גור בליי: הם לקחו את זה.

גור בליי: הבנתי שמקובל עליהם הנוסח, אבל צריך לוודא איתם.

ארבל אסטרחן: אוודא איתם, אבל הם צריכים ליצור איתי קשר אם הם רוצים הסתייגות.

ארבל אסטרחן: החובה עליהם.

יואב קיש: מאה אחוז.

יואב קיש: תודה רבה, הישיבה נעולה.